"سوئد-ین باش ناظیری اولف کریسترسونون آنکارایا سفری اؤلکه‌سی‌نین ناتو-یا عضو‌لوگو اوچون تاریخی فورصت‌دیر".
بونو جمهور باشقانلیغی ایله تیشیم ایداره‌سی‌نین رهبری فخرالدین آلتون سوئد-ده نشر اولونان " Aftonbladet" قزئتینده درج اولونان مقاله‌سینده اولف کریسترسونون تورکیه سفرینی و سوئد-ین ناتو-یا عضولوک پروسه‌سینی دیرلندیررکن یازیب.
آلتون سوئد-ده قورولان یئنی حکومتین ژوئن آییندا ناتو ایجلاسیندا مادریدده (فینلاندیا و تورکیه ایله) ایمضا‌لانان سنده (اوچلو) عمل ائدجگینی بیان ائتمه‌سی‌نین مثبت حال اولدوغونا دقت چکیب.
آلتون باش ناظیر کریسترسونون آنکارا سفرینی ایکی طرف‌لی علاقه‌لرین گوجلندیریلمه‌سی اوچون مهم فورصت کیمی گؤردوک‌لرینی بیلدیریب:
"بو سفر تورک خالقی طرفیندن "قانونی ناراحات‌لیق‌لاری‌نین باشا دوشولدوگو" و "سوئد-ین ترور تشکیلات‌لاری‌نین، خصوصیله ده پ.کا.کا-نین تطبیق ائتدیگی زوراکی‌لیق‌لارا بویون ایمه‌مک ایراده‌سینی نوماییش ائتدیردی" کیمی قیمتلندیریلیب".
تورکیه-نین ناتو-یا عضو اولماق ایسته‌ین سوئد-دن میللی تهلوکه‌سیزلیگی ایله یاخیندان علاقه‌لی بعضی سیاست‌لرینی نظردن کئچیرمه‌سینی خواهیش ائتدیگینی خاطیرلا‌دان فخرالدین آلتون سؤزلرینه داواملا دئییب:
"ایلک نؤوبه‌ده، سوئد-دن تورکیه-نین ساوونما سئکتورونا هر جور محدودیتی آرا‌دان قالدیرماسینی ایسته‌دیک. ناتو-نون تهلوکه‌سیزلیگینه دستک اولان تورکیه ساوونما سئکتورونون ناتو-یا داخیل اولماق ایسته‌ین بیر دؤولت طرفیندن محدودیت‌لره معروض بوراخیلماسی‌نین ان آزی غیری-ثابت‌لیک اولاجاغی آیدین‌دیر. ایکینجی مسئله ایسه اون مین‌لرله گوناه‌سیز تورک وطنداشینی شهید ائدن ترور تشکیلات‌لاری‌نین سوئد-ده مالیلشدیرمه، تبلیغات و ایشه جلب ائتمه فعالیت‌لرینی داوام ائتدیرمه‌سیندن دویولان ناراحات‌لیق‌دیر".
باش ناظیر کریسترسونون آنکارا سفری‌نین سوئد-ین ناتو-یا عضو‌لوگو اوچون تاریخی بیر فورصت کیمی قیمتلندیریلمه‌سی‌نین واجیب‌لیگینی وورغولایان آلتون علاوه ائدیب کی، تورکیه مادریدده ایمضا‌لانان سند چرچیوه‌سینده کونکرئت آددیم‌لارین آتیلیب-آتیلمادیغینا باخا‌راق سوئد-ین ناتو-یا عضولوک مراجعتینی دیرلن‌دیره‌جک.
